b'\n_START_ARTICLE_\nLauri Lausmaa\n_START_PARAGRAPH_\nLauri Edvard Lausmaa, vuoteen 1935 Lillstr\xc3\xb6m, (9. joulukuuta 1925 Mikkeli \xe2\x80\x93 1. marraskuuta 2015 Helsinki) oli suomalainen poliisi. H\xc3\xa4n oli Uudenmaan l\xc3\xa4\xc3\xa4nin l\xc3\xa4\xc3\xa4ninpoliisineuvos._NEWLINE_Lausmaa valmistui lainopin kandidaatiksi Helsingin yliopistosta ja sai varatuomarin arvon 1959. Vuodesta 1960 h\xc3\xa4n oli Vihdin nimismies, sen j\xc3\xa4lkeen sis\xc3\xa4ministeri\xc3\xb6n poliisiosaston nuorempi hallitussihteeri ja vuodesta 1973 Uudenmaan l\xc3\xa4\xc3\xa4nin poliisitarkastaja. Virkanimike muuttui my\xc3\xb6hemmin l\xc3\xa4\xc3\xa4ninpoliisineuvokseksi. H\xc3\xa4n j\xc3\xa4i el\xc3\xa4kkeelle 1991._NEWLINE_Lausmaa vaikutti paikallispolitiikassa Vihdin kunnanvaltuustossa, johon h\xc3\xa4net valittiin 1965, ja Helsingiss\xc3\xa4 kunnallisessa lautakuntatoiminnassa._NEWLINE_Lausmaa julkaisi omakustanteena rikosromaanin \xc3\x84\xc3\xa4nett\xc3\xb6m\xc3\xa4t laukaukset (2008)._NEWLINE_H\xc3\xa4nen is\xc3\xa4ns\xc3\xa4 oli l\xc3\xa4\xc3\xa4ninneuvos Edvard Lausmaa (Lillstr\xc3\xb6m).'